(meno, priezvisko, trvalé bydlisko zákonného zástupcu dieťaťa)

Riaditeľstvo Základnej školy s materskou školou Pavla Demitru

 Centrum II 87

 018 41, Dubnica nad Váhom

V Dubnici nad Váhom, dňa 27.5.2021

VEC: **Žiadosť o povolenie individuálneho plnenia povinného predprimárneho vzdelávania.**

Dolu podpísaný zákonný zástupca .........................................dieťaťa ................................. Vás touto cestou žiadam o povolenie individuálneho plnenia povinného predprimárneho vzdelávania v školskom roku 2021/2022 z dôvodu ...................................................................... .............................................................................................................................................................................................................................................................................................................. (napr.: dlhodobý pobyt v zahraničí, moje dieťa navštevuje iné zariadenie, ktoré poskytuje službu výchova a vzdelávania, moje dieťa navštevuje prevádzkareň, v ktorom sa prevádzkuje živnosť starostlivosti o deti do 6.roku veku dieťaťa,...)

**Identifikačné údaje o dieťati:**

Meno a priezvisko dieťaťa: ..........................................................................................................

Dátum narodenia: .........................................................................................................................

Rodné číslo: .................................................................................................................................

Trvalé bydlisko dieťaťa:...............................................................................................................

**Údaje o fyzickej osobe, ktorá bude uskutočňovať individuálne vzdelávanie dieťaťa** (ak bude individualne vzdelávanie zabezpečovať fyzická osoba):

Meno a priezvisko: ................................................................................................................

Kvalifikačné predpoklady-najvyššie dosiahnuté pedagogické vzdelanie: .................................. ......................................................................................................................................................

**Údaje o zariadení, ktoré bude zabezpečovať individuálne vzdelávanie dieťaťa** (ak bude individualne vzdelávanie zabezpečovať zariadenie, prevádzkáreň,...):

Názov:...........................................................................................................................................

Sídlo: ...........................................................................................................................................

Identifikačné číslo organizácie: ................................................................................................

...............................................

 Pečiatka a podpis organizácie

Za vybavenie mojej žiadosti ďakujem.

 .......................................................

 podpis zákonného zástupcu

PRÍLOHY: Č. 1. Doklad o splnenia kvalifikačných predpokladov osoby, ktorá bude zabezpečovať individuálne vzdelávanie dieťaťa

Č. 2. Individuálny program vzdelávania

INDIVIDUÁLNY PROGRAM POVINNÉHO PREDPRIMÁRNEHO VZDELÁVANIA

Meno a priezvisko dieťaťa:

Dátum narodenia:

Trieda:

Školský rok:

Škola:ZŠ s MŠ Pavla Demitru

Adresa: C II 87, Dubnica nad Váhom , 01841

OBSAH INDIVIDUÁLNEHO VZDELÁVANIA

Ciele a obsah predprimárneho vzdelávania tvoria vzdelávacie oblasti:

1.Jazyk a komunikácia

2. Matematika a práca s informáciami

3. Človek a príroda

4.Človek a spoločnosť

5. Človek a svet práce

6. Umenie a kultúra- hudobná výchova

7. Umenie a kultúra – výtvarná výchova

8. Zdravie a pohyb

**1. JAZYK A KOMUNIKÁCIA**

Hlavným cieľom je rozvíjamnie komunikačných spôsobilostí dieťaťa s využitím špecifického rozvojového potenciálu.

Tvoria ju tieto tématické okruhy:

1.) Osvojovanie spisovnej a sociálne primeranej podoby jazyka

2.) Porozumenie textu

3.) Utváranie predstáv o písanej reči

4.) Príprava na zvládnutie zvukovej a grafickej formy písanej reči

 ***Čo by malo dieťa zvládnuť***

**1. Osvojovanie spisovnej a sociálne primeranej podoby jazyka**

✓dokáže samé nadviazať rozhovor s dospelými aj deťmi,

✓v priebehu komunikácie primerane reaguje aj na iné ako jazykové signály (t. j. na gestá a mimiku) osoby, s ktorou hovorí; samé dokáže udržiavať očný kontakt pri komunikácii s druhou osobou, hlasnosť svojho prejavu prispôsobuje situácii

,✓v komunikácii s druhou osobou rozpoznáva a používa pravidlá vedenia dialógu (t. j. počúva, keď druhý hovorí, neskáče mu do reči, vezme si slovo prijateľným spôsobom), zohľadní, s kým a s akým zámerom hovorí (rozlišuje medzi tykaním a vykaním, vyjadruje svoje túžby a potreby, poďakuje),

✓v komunikácii používa spisovnú podobu jazyka, správne a zreteľne vyslovuje všetky hlásky a hláskové skupiny.

**2. Porozumenie textu**

✓prerozpráva známy príbeh, pričom do prerozprávania zahŕňa detaily príbehu, slovnú zásobu, prípadne aj niektoré jazykové vyjadrenia použité v príbehu; pri rozprávaní príbehu sleduje jeho základnú štruktúru (t. j. zmieňuje sa, kde sa príbeh odohráva, aké postavy v ňom zohrávajú svoju úlohu, aké udalosti sú jeho predmetom a prípadne aj, ako sa končí),

✓odpovedá na otázky dospelého, prečo sa konkrétna postava správa spôsobom, akým to opisuje text príbehu, dokáže samé klásť otázky týkajúce sa postavy z príbehu, ktorý mu dospelý číta (prečo konkrétna postava koná určitým spôsobom, prečo sa určitým spôsobom zachovala a aká bola motivácia postavy),

✓domýšľa si obsahy, ktoré v texte nie sú priamo zmienené alebo mu nie sú úplne známe (napr. si domýšľa významy slov použitých v texte, ktoré dieťa nepozná); predvída, ako bude ďalej pokračovať príbeh, ktorý mu číta dospelý.

**3. Utváranie predstáv o písanej reči**

✓správne drží knihu pri čítaní, listuje v knihe správnym a šetrným spôsobom (uplatňuje smer otáčania listov v knihe sprava doľava); v texte sa orientuje správnym smerom (sleduje smer čítania textu zľava doprava, zhora nadol),

✓ukáže v texte slovo, vie, že text je zložený z písmen, že skupiny písmen tvoria slová,

✓v rozhovoroch o knihe a čítaní rozumie a používa špecifickú slovnú zásobu, ktorá sa viaže na tvorbu knihy a čítanie (napr. kniha, strana, príbeh, čítať, písať, písmeno, ilustrácia, spisovateľ a ilustrátor a pod.).

**4. Fonologické schopnosti**

✓s pomocou rytmického sprievodu rozčlení slovo na slabiky (t. j. 1 tlesknutie = 1 slabika),

✓dokáže povedať, ktorú hlásku počuje na začiatku slova.

 **5. Grafomotorické zručnosti**

✓zvládne jednoduché grafomotorické prvky vyžadujúce pohyb zápästia (vertikálne línie, horizontálne línie, krivky, slučky), pohyb dlane a prstov (horný a dolný oblúk, lomená línia, vlnovka, ležatá osmička),

✓pri kreslení sedí vzpriamene, drží ceruzku správnym spôsobom a primerane reguluje jej tlak na papier a udržiava primeranú vzdialenosť očí od podložky.

**2. MATEMATIKA A PRÁCA S INFORMÁCIAMI**

Táto oblasť zahŕňa najmä rozvoj matematického myslenia a jeho predpoklady pre neskoršie školské vzdelávanie. Dieťa si má utvárať predstavu o číslach, rozvíjať schopnosť počítať a pracovať s číslami v rôznych bežných situáciách. Prostredníctvom manipulačných činností má získať skúsenosti zo základov geometrie, má pracovať s geometrickými útvarmi, vnímať ich rozdiely, určovať ich veľkosť a využívať získané zručnosti v živote. Súčasťou matematickej prípravy detí je aj rozvoj ich logického myslenia vytváraním primeraných situácií a úloh na uvažovanie, na riešenie malých problémov a na zdôvodňovanie vlastného riešenia a rozhodnutia. Myslenie dieťaťa sa rozvíja aj cez osvojovanie si algoritmov pri jednoduchom hravom programovaní, pri ktorom sa učí predvídať a regulovať dôsledky svojich rozhodnutí a plánovaných krokov.

Oblasť má tieto tematické okruhy:

1.) Čísla a vzťahy

2.) Geometria a meranie

3.) Logika

4.) Práca s informáciami

***Čo by malo dieťa zvládnuť***

**1.) Čísla a vzťahy**

✓počíta po jednom od 1 do 10 spamäti bez pomoci dospelého a bez zrakovej pomôcky,

✓vymenuje číselný rad do 10 od ľubovoľného menšieho čísla (napr. od tri do desať),

✓na základe pokynu vytvorí skupinu ľubovoľných predmetov s počtom od 1 do 10 manipuláciou i na obrázku kreslením alebo iným označením,

✓spočíta predmety reálne (skutočné) i na obrázku a určí ich počet do 10 slovne, ukáže na prstoch, aj zaznamenaním pomocou bodiek alebo čiarok,

✓v skupine do 6 predmetov určí ich počet bez počítania iba zrakom, alebo iba hmatom, ak predmety nie sú viditeľné,

✓odhadom bez počítania porovná dve výrazne rozdielne skupiny reálnych predmetov (neskôr predmetov na obrázku); svoje zistenie vysloví tak, že povie, v ktorej skupine je viac predmetov (menej predmetov, alebo je v nich rovnako veľa predmetov),

✓porovná dve skupiny reálnych predmetov (neskôr predmetov na obrázku) podľa ich počtu pomocou počítania; svoje zistenie vysloví a zdôvodní (napr. šesť je viac ako štyri),

✓zvládne na pokyn pridať ku skupine a odobrať zo skupiny predmetov určený počet prvkov a vysvetliť, čo sa zmenilo v novej skupine (skupina sa zmenšila, zväčšila),

✓rozdelí skupinu predmetov manipuláciou postupným rozdeľovaním, ale bez počítania, na dve (tri) skupiny s rovnakým počtom. Výsledok rozdeľovania si dokáže overiť počítaním, slovne zdôvodniť správnosť svojho riešenia aj vysloviť rozhodnutie o nemožnosti vyriešenia úlohy slovami toto sa nedá rozdeliť rovnako.

**2. Geometria a meranie**

✓opíše polohu predmetu a umiestni predmet v priestore izby, domu, ihriska, na papieri a podobne pomocou slov: hore, dole, vpredu, vzadu, vpravo, vľavo, nad, pod, pred, za, na, v, pri a pod.,

✓určí predmet na základe opisu jeho polohy v priestore i na papieri tak, že ho pomenuje, ukáže, označí farbou, značkou,

✓pomocou vhodne zvoleného predmetu (ceruzka, šnúrka do topánok, slamka, krok) odmeria dĺžku kratšej cesty, malej vzdialenosti a dĺžky iného predmetu v skutočnosti i na obrázku, povie číslo ako výsledok merania. Pred meraním dokáže odhadnúť meranú dĺžku a odhad vysloviť číslom – počtom predmetov, ktoré použije na meranie určenej dĺžky,

✓rozlíši zrakom a hmatom kocku, guľu a valec, pomenuje tieto útvary a vysvetlí, čím sa od seba odlišujú,

✓postaví stavbu zo stavebnice podľa predlohy na obrázku aj podľa postavenej stavby v skutočnosti,

✓rozlíši zrakom a hmatom kruh, štvorec, trojuholník a obdĺžnik, pomenuje tieto útvary a vysvetlí, čím sa od seba odlišujú,

✓z rôznych skladačiek, ktoré obsahujú aj štvorec, trojuholník, obdĺžnik, kruh poskladá obrázok podľa predlohy alebo na určenú tému, napríklad kvet, dom, auto,

✓aspoň približne nakreslí štvorec, trojuholník, obdĺžnik, kruh,

✓pomenuje a nakreslí rovnú a krivú čiaru v rôznych smeroch (vodorovnú, zvislú, šikmú), ale aj pri hľadaní ciest v bludisku, labyrinte, pri spájaní predmetov a pod.,

✓manipuláciou s predmetmi alebo iba zrakom porovná dva predmety podľa dĺžky, výšky, šírky, hrúbky, veľkosti, pričom používa slová: dlhší, kratší, širší, užší, vyšší, nižší, hrubší, väčší a pod.,

✓usporiada (zoradí) podľa dĺžky, výšky, šírky, hrúbky, veľkosti tri predmety, pričom určí predmet, ktorý je napríklad najkratší, najdlhší, najväčší, najmenší, najtenší, najhrubší.

**3. Logika**

✓manipuláciou s predmetmi alebo vyznačením na obrázku vytvorí skupinu predmetov s rovnakou vlastnosťou, ktorú dokáže pomenovať alebo ju dokáže určiť vo vytvorenej skupine,

✓vytvorenú skupinu objektov roztriedi na dve/tri skupiny podľa farby, podľa tvaru alebo veľkosti, pričom žiaden z predmetov v skupine nemôže zostať nezaradený,

✓v hre a bežných situáciách rozhodne o pravdivosti vysloveného jednoduchého tvrdenia slovne je/nie je to pravda; áno/nie, pričom svoje rozhodnutie zdôvodní odpoveďou na otázku Prečo si to myslíš?,

✓pokračuje vo vytvorenom vzore z reálnych predmetov i na obrázku podľa pravidla tak, že celý vzor zopakuje aspoň raz, alebo doplní do radu jeden objekt, ktorý bude podľa pravidla nasledovať. Slovami vysvetlí pravidlo vytvoreného vzoru.

**4. Práca s informáciami**

✓postupuje podľa vopred naplánovaných krokov (napr. podľa obrázkového plánu hľadá „poklad“),

✓vytvorí plán krokov za nejakým cieľom a postupuje podľa neho (napríklad obrázkový plán cesty k pokladu),

✓pozmení a naplánuje postupnosť krokov tak, aby dospelo k rovnakému výsledku rôznymi cestami (napríklad naplánuje rôzne cesty k pokladu),

✓nakreslí a vyfarbí jednoduchý obrázok, vyberie a umiestni obrázky v dostupnom grafickom editore.

**3. ČLOVEK A PRÍRODA**

Cieľom tejto oblasti je pracovať s tým, čo už o prírode vie a viesť ho k získavaniu nových poznatkov, prostredníctvom ktorých si rozvinie svoje vlastné predstavy. Zároveň by sa malo cítiť kompetentné prírodu pozorovať a zvedavo bádať. Vzdelávanie dieťaťa je potrebné zamerať nielen na rozvoj predstáv o vybraných prírodných javoch a predmetoch, ale aj na veku primeraný rozvoj spôsobilosti prírodu skúmať. Potrebné je preto viesť ho k skúmaniu toho, ako sa určité javy, situácie menia, ak do nich rôznym spôsobom zasahuje. Dieťa si tak rozvíja nielen svoje predstavy o prírode, ale rozvíja si aj spôsob premýšľania, ktorý je typický pre prírodovedné poznávanie – učí sa objektívne skúmať prírodu.

Túto oblasť tvoria tieto tematické okruhy:

1.) Rastliny

2.) Živočíchy

3.) Človek

4.) Neživá príroda

5.) Skúmanie prírodných javov

***Čo by malo dieťa zvládnuť***

**1. Rastliny**

✓opíše, čím sa rastliny na seba podobajú a v čom je možné pozorovať ich rôznorodosť, ✓rozpozná vybrané poľnohospodárske rastliny, pričom pozná ich potravinový a/alebo technický úžitok,

✓zo semena vypestuje rastlinu, pričom aplikuje poznatky o tom, čo rastlina potrebuje na klíčenie a následne pre svoj rast.

 **2. Živočíchy**

✓opíše, čím sa živočíchy na seba podobajú a v čom je možné medzi nimi pozorovať rozdiely,

✓rozpozná vybrané živočíšne druhy a ich mláďatá

✓uvedie príklad úžitkových živočíchov a špecifikuje samotný (nielen potravinový) úžitok.

**3. Človek**

✓pomenuje jednotlivé časti svojho tela,

✓jednoducho vysvetlí niektoré základné princípy fungovania svojho tela – dýchanie, krvný obeh, trávenie, vylučovanie a zmyslové vnímanie.

**4. Neživá príroda**

✓pozná význam vody a vzduchu pre rastliny, živočíchy a človeka,

 ✓vysvetlí, kde všade sa voda a vzduch nachádzajú,

✓jednoducho opíše Zem ako planétu, ktorá je súčasťou širšieho vesmíru

**5. Skúmanie prírodných javov**

✓vie, že príroda sa počas roka mení, dokáže opísať zmeny postupom ročných období, pričom sa spolieha na svoje skúsenosti,

✓dokáže samostatne skúmať vybrané prírodné javy, pričom vie formulovať zo skúmania jednoduchý záver, ktorý z pozorovania vyplýva.

**4. Človek a spoločnosť**

Dieťa sa zoznamuje so svojím sociálnym prostredím a sociálnymi reáliami, ktoré ho obklopujú. V rámci tejto širokej oblasti sa vytvárajú základy poznania a zručností, ktoré si dieťa neskôr rozvíja vo viacerých školských predmetoch reprezentujúcich rovnakú vzdelávaciu oblasť, vrátane problematiky etiky a etikety. Preto sa v tejto oblasti nerozvíja iba intelekt dieťaťa, ale aj jeho osobnostné charakteristiky, vrátane zvládania emócií a osvojovania si schopností spolužitia s druhými ľuďmi

Tematické okruhy:

1.) Orientácia v čase

2.) Orientácia v okolí

3.) Dopravná výchova

4.) Geografia okolia

5.) História okolia

6.) Národné povedomie

7.) Ľudia v blízkom a širšom okolí

8.) Základy etikety

9.) Ľudské vlastnosti a emócie

10.) Prosociálne správanie

***Čo by malo dieťa zvládnuť***

**1. Orientácia v čase**

✓na základe zmien vo vonkajšom prostredí odhadne, kedy sa musí vstávať a kedy ísť spať,

✓znázorní sled udalostí dňa zobrazením činností a obrázkovou časovou priamkou ich postupnosti,

✓zvládne spolu s dospelým zopakovať výrazné činnosti, ktoré sa udiali včera, dnes, ✓vymenuje dni v týždni, avšak na úrovni recitovania dlho trénovanej riekanky,

✓na základe znakov ročných období vníma cyklickosť roka, ✓odpovie na otázku koľko má rokov, koľko rokov bude mať na ďalšie narodeniny,

✓používa slová ako pondelok, lebo má krúžok alebo obľúbený program v TV; december, lebo sú Vianoce; pol štvrtej, lebo príde otec z práce a pod.

**2. Orientácia v okolí**

✓opíše a jednoducho zakreslí priestor, v ktorom sa nachádza, ktorý navštevuje (detská izba, trieda, ihrisko a pod.),

✓zapamätá si trasu, keď ňou často prechádza a trafí tak na známe miesto,

✓opíše cestu na vybrané miesto s použitím správnych predložiek, resp. pomenovaním orientačných bodov, ktoré ho zaujmú: ulice (názvy), rôzne budovy, prevádzky (obchody, inštitúcie), sochy, parky, atď.,

✓jednoducho vysvetlí, na čo a v akých situáciách sa používa mapa alebo kompas,✓na základe zrakovej pamäte zakreslí objekty a trasu a vytvorí jednoduchú detskú mapu (dieťa nerozumie perspektíve, preto sa neočakáva zobrazenie náhľadu zhora).

**3. Dopravná výchova**

✓na základe dramatizácie označí spôsob nevhodného správania sa v dopravnom prostriedku, zdôvodní riziká takéhoto správania,

✓na základe osobnej skúsenosti opíše vybrané dopravné prostriedky verejnej dopravy (autobus, trolejbus, električka, vlak...) a pomenuje základné rozdiely medzi nimi,

✓vysvetlí, v čom spočíva práca vodiča vybraného dopravného prostriedku a zdôvodní jej význam.

**4. Geografia okolia**

✓opíše krajinu použitím slov ako pole, háj, vrch a pod. v závislosti od toho, čo ho obklopuje,

✓určí, čo je potok/rybník/jazero a kde sa v obci nachádza,

✓určí názvy vrchov/pohorí, ktoré vidí voľným okom; na ktoré vystúpi počas túry,

✓identifikuje v priestore turistickú značku, vysvetlí, na čo nám slúži.

**5. História okolia**

✓pozná kaplnku, zrúcaninu, kaštieľ, pamätnú izbu, sochu, starú lipu alebo inú dominantu, či historickú pamiatku svojej obce,

✓prerozpráva príbeh/povesť prispôsobenú jeho veku,

✓na základe vlastného pozorovania opíše rozdiely medzi súčasným odevom a odevom predkov, náradím, nástrojmi, nábytkom a pod.,

✓na základe vlastnej skúsenosti s oslavou opíše a vysvetlí vybrané kultúrne zvyky a tradície.

**6. Národné povedomie**

✓rozlíši slovenský znak spomedzi iných, pomenuje ho, vymenuje jeho farby; nakreslí ho, prípadne porovná so znakom inej krajiny,

✓uvedie príklad, kde môžeme slovenský znak vidieť,

✓vysvetlí, prečo ho napríklad športovci nosia na drese. Dokáže odpovedať na otázku, podľa čoho vieme, že modrí sú „naši“.

**7. Ľudia v blízkom a širšom okolí**

✓na základe kresby, či fotografie vymenuje jemu blízke a obľúbené osoby (aj zvieratá), opíše ich výzor, uvedie ich záujmy, obľúbené jedlá, činnosti alebo zamestnanie; zdôvodní svoj výber,

✓na základe osobnej skúsenosti identifikuje príbuzenské vzťahy vo svojej rodine,

✓používa rôzne spôsoby predstavenia sa, v reálnych životných situáciách pozoruje a hodnotí gestá, mimiku, či očný kontakt,

✓prijíma odlišnosti ako bežný prejav života a uvedomuje si svoju jedinečnosť (jazyk, obliekanie, spôsob trávenia voľného času v rodine a pod.).

**8. Základy etikety**

✓na základe vzoru dospelého používa zdvorilostné frázy (nech sa páči, prosím, ďakujem, s dovolením, smiem poprosiť), ktoré sa uplatňujú v reálnych situáciách,

 ✓vymenuje, zdôvodní a nasleduje pravidlá, ktoré sa uplatňujú v kolektíve/v rodine, vrátane pravidiel stolovania alebo obliekania,

✓dokáže prispieť svojim návrhom do diskusie, v ktorej sa kolektívne dohadujú pravidlá spolužitia a spôsoby trestania ich porušovania.

**9. Ľudské vlastnosti a emócie**

✓na základe pozorovania prejavov správania ľudí pomenuje rôzne ľudské vlastnosti,

 ✓dokáže uviesť iný príklad, ako sa daná vlastnosť v správaní prejavuje,

**10. Prosociálne správanie**

✓ poskytne pomoc inému, napríklad v skupinovej práci, pri hre a pod.,

✓ nenútene a dobrovoľne obdarováva druhých, napr. na meniny alebo na Vianoce,

✓ dokáže sa spravodlivo podeliť o spoločné hračky, náradie, náčinie a pod. na základe

popred dohodnutých pravidiel,

✓ zdôvodní, prečo nemusí vec, ktorá je jeho požičať, a zároveň jednoducho opíše

dôsledky tohto rozhodnutia; dokáže uviesť príklady vecí, o ktoré by sme sa deliť

nemali (použitá žuvačka, zubná kefka a pod.),

✓ plní si dohodnuté povinnosti; zvládne si odkladať veci/hračky na pôvodné miesto,

udržiavať poriadok v skrini, či počas konzumácie jedla, rozdať/pozbierať pomôcky

pre iných ako súčasť zverenej úlohy a pod.

**5. ČLOVEK A SVET PRÁCE**

Vzdelávacia oblasť *Človek a svet práce* je zameraná na rozvoj praktických zručností, ktoré súvisia nielen s prácou v zmysle profesie, či povolania, ale s akoukoľvek fyzickou aktivitou, ktorá je zameraná na vykonávanie bežných činností v domácnosti, na dvore, v záhrade. Nejde však len o rozvoj samotných zručností. Dôraz sa kladie aj na rozvoj myslenia, vďaka ktorému sa stáva práca s materiálmi a nástrojmi efektívnejšia, pričom upriamujeme pozornosť aj na ekologickú,

či ekonomickú stránku práce. Napríklad, aby neplytvali materiálom, používali zariadenia tak, aby sa zachovala ich funkčnosť. Osobitým zámerom je počiatočný rozvoj technického myslenia, ktoré umožňuje dieťaťu tvorivo konštruovať, či riešiť jednoduché technické problémy.

Túto oblasť tvoria tri podoblasti:

1. Materiály, ich vlastnosti a spracovanie

2. Konštruovanie

3. Kemeslá a profesie

***Čo by malo dieťa zvládnuť***

**1. Materiály, ich vlastnosti a spracovanie**

✓ vymenuje a opíše rôzne vlastnosti materiálu (drevo a papier, sklo, kameň,piesok, hlina, plast, kov, textílie a pod.) a podľa toho ich spracúva, či používa v modelovacích, či konštrukčných činnostiach (napríklad, ak dieťa vytvára náhradu poštovej obálky, zvažuje, ktorý materiál sa dá skladať, lepiť a či sa naň dá písať),

✓opíše vybrané jednoduché technologické postupy prípravy niektorých bežne používaných výrobkov (napríklad: ako sa vyrába múka z obilia, ako sa vyrába jogurt, ako sa recykluje papier, ako sa vyrába keramika),

✓ pracuje s materiálom tak, aby vznikol čo najmenší odpad, s nástrojmi a náradím pracuje šetrne,

✓ dokáže vytriediť odpad do separačných nádob odlíšených zaužívanými farbami.

**2. Konštruovanie**

✓ dokáže podľa jednoduchého kresleného návrhu (schémy, náčrtu, predlohy) alebo priamo podľa kresleného postupu zhotoviť predmet,

✓ navrhne a vytvorí predmet podľa stanoveného účelu, vie opísať postup tvorby a aj to, ako predmet funguje (napríklad náhrada štipca, náhrada spinky na spisy, náhrada poštovej obálky, merač smeru, či rýchlosti vetra, mini katapult a pod.),

✓ používa správne vybrané predmety dennej potreby, elementárne náradie a nástroje dielne, či záhrady (napríklad nožnice, tupá ihla či nôž, zámok, lievik, kliešte, maticový kľúč, skrutkovač, pinzeta, hrable, lopata a pod.).

**3. Remeslá a profesie**

✓ pozná niektoré lokálne tradičné remeslá (napríklad hrnčiarstvo, košikárstvo, tehliarstvo a pod.),

✓ dokáže opísať základnú pracovnú náplň vybraných profesií.

**6. UMENIE A KULTÚRA – HUDOBNÁ VÝCHOVA**

**UMENIE A KULÚRA – HUDOBNÁ**

Cieľom hudobnej výchovy je rozvíjať základné hudobné schopnosti a hudobné prejavy detí predškolského veku, ktoré sa stanú základom pre ich ďalšie prijímanie, chápanie, či predvádzanie hudby vo všetkých jej podobách. Prostredníctvom vhodných hudobných podnetov sa zároveň vytvára ich vzťah k národným kultúrnym hodnotám. Obdobie predškolského veku je v oblasti rozvíjania hudobného nadania veľmi dôležité, vtedy sa jednotlivé hudobné predpoklady prebúdzajú a najviac rozvíjajú. Preto je potrebné vytvoriť na ich rozvoj a skvalitňovanie vhodný priestor.

Oblasť je rozdelená do šiestich podoblastí:

1. Rytmické činnosti

2. Spevácke činnosti

3. Inštrumentálne činnosti

4.Počúvanie hudby

5. Hudobno-pohybové činnosti

6.Hudobno-dramatické činnosti

***Čo by malo dieťa zvládnuť***

**1. Rytmické činnosti**

✓ ovláda rôzne riekanky, vyčítanky, básničky, rytmizuje ich výrazne, plynulo a dodržiava tempo,

✓ hrou na tele (tlieskaním, plieskaním, dupaním) zopakuje počutý rytmus, pridá sa hrou na tele k spievanej piesni či počúvanej hudbe.

**2. Spevácke činností**

✓ zaspieva prirodzene a v primeranej sile piesne, zapamätá si ich melódiu aj text,

✓dokáže k spevu pridať jednoduché tanečné pohyby a hru na tele.

**3. Inštrumentálne činnosti**

✓ k spievanej piesni, rytmizovanej riekanke alebo počúvanej hudbe vytvára rytmickými hračkami alebo rytmickými nástrojmi sprievod.

**4. Počúvanie hudby**

✓ sústredene počúva zvuky okolo seba, spozná zdroj zvuku, postrehne smer, odkiaľ zvuky prichádzajú,

✓ pomenuje tempo (rýchle, pomalé) a dynamiku (silne, slabo, ticho) skladby, vie povedať, kedy nastala zmena,

✓ dokáže vyjadriť pocity a predstavy z počúvanej hudby slovom, pohybom alebo výtvarne,

✓ dokáže rozpoznať, kto spieva (deti, muži, ženy, sólo, zbor), rozpoznať a pomenovať

podľa farby zvuku hudobné nástroje (husle, gitara, klavír, píšťalka-flauta, harmonika, trúbka).

**5. Hudobno-pohybové činnosti**

✓ vyjadrí pohybom náladu a charakter piesne a hudby, o čom sa spieva v piesni alebo

hudobno-pohybovej hre so spevom,

✓ dokáže zopakovať a zapamätať si jednoduché tanečné prvky (prísunové kroky dopredu, dozadu, do strán – tzv. jednokročka, točenie na mieste, vytáčanie

v bokoch).

**6. Hudobno-dramatické činnosti**

✓zaspieva pieseň v zmenenej hudobno-dramatickej podobe, napr. smutne, veselo, namyslene, spomalene, ako malé dieťa, ako dospelý spevák na scéne a pod.,

✓k čítanej rozprávke vyberie vhodnú hudbu alebo pieseň, príbeh hudobne (spevom, tlieskaním, hudobnými hračkami, pohybom, či napodobňovaním zvukov) zahrá, dotvorí či doplní.

**7. UMENIE A KULTÚRA – VÝTVARNÁ VÝCHOVA**

**UMENIE A KULTÚRA – VÝTVARNÁ**

**VÝCHOVA**

Vo výtvarnej výchove si dieťa prostredníctvom hrových výtvarných činností s rôznymi materiálmi (napr. papier, farby, modelovacia hmota ...) a nástrojmi (napr. ceruzky, voskové pastely,kriedy, fixky, štetce, nožničky ...) rozvíja svoju fantáziu a tvorivosť, schopnosť vyjadriť svoje predstavy obrazom alebo plasticky. Pritom zároveň cibrí svoje manuálne zručnosti a návyky. Pomocou výtvarného vyjadrovania je (primerane veku) uvádzané do jazyka vizuálnych znakov (vyjadrovania sa prostredníctvom zobrazovania), ktoré sú významnou súčasťou komunikácie, získavania a odovzdávania informácií. Tiež do prostredia vizuálnej kultúry, ktorá je dôležitým spôsobom poznávania a vytvárania si obrazu sveta. Na týchto činnostiach sa v harmonickom vzťahu podieľajú všetky zložky osobnosti: zmysly, cítenie, rozmýšľanie, schopnosť chápania, obrazotvornosť, fantázia, temperament... Preto sa prostredníctvom nich rozvíja osobnosť dieťaťa. Na rozdiel od väčšiny iných činností, ktoré odznejú v čase, to, čo dieťa vytvorí, ostáva prítomné ako predmet („dielo“). Možno sa k nemu vrátiť, hrať sa s ním, darovať ho, rozprávať sa o ňom, nazvať ho, vystaviť a pod. Dieťa tak prežíva pocity tvorcu, autora svojho diela. Preto výtvarná výchova významne prispieva aj k utváraniu sebaponímania (identity) dieťaťa.

Oblasť je rozdelená do šiestich tematických okruhov:

1. Plošné výtvarné činnosti

2. Priestorové výtvarné činnosti

3. Výtvarné činnosti s farbou

4. Hrový (spontánny) výtvarný prejav

5. Medzizmyslové vnímanie

6. Vnímanie a spoznávanie umeleckých diel

***Čo by malo dieťa zvládnuť***

**1. Plošné výtvarné činnosti**

✓poskladá z geometrických tvarov (napr. z častí papiera) figuratívny tvar (napr. postavu, zvieratko, predmet, budovu ...),

✓poskladá rozstrihaný obrázok (napr. z časopisu) ako puzzle,

✓dotvorí neúplný obrázok (napr. časť fotografie) vlastnou kresbou s použitím obrazotvornosti a fantázie,

✓doplní kresbou (maľbou) machuľu na tvar podľa svojej predstavy.

**2. Priestorové výtvarné činnosti**

✓modeluje základné geometrické tvary a jednoduché figúrky (postavička, zvieratko...) alebo predmety z mäkkej modelovacej hmoty,

✓poskladá z rôznych materiálov (napr. prírodniny, škatuľky, drôt...) objekt alebo figúrku s použitím predstavivosti a fantázie,

✓poskladá jednoduchú papierovú skladačku (napr. lodičku, harmoniku, lietadlo...).

**3. Výtvarné činnosti s farbou**

✓pomenuje základné a vymiešané farby,

✓zvládne základy miešania farieb, zosvetľovanie a stmavovanie,

✓opisuje pocity, ktoré v ňom vzbudzuje vnímanie farieb a používa ich na vyjadrenie

pocitov podľa svojej fantázie (bez ohľadu na skutočné farby toho, čo zobrazuje),

✓používa farby podľa svojej predstavivosti a pozorovania (napr. farby ovocia, zeleniny...).

**4. Hrový (spontánny) výtvarný prejav**

✓sústredene kreslí, maľuje alebo modeluje námety/témy, ktoré ho zaujímajú,

✓kreslí rôznymi kresliacimi nástrojmi (napr. ceruzkami, fixkami, kriedami, štetcom ...),

✓pozpráva o svojom výtvore, čo ním chcelo zobraziť, vyjadriť, prejavuje fantáziu pri jeho opise, vie povedať o ňom príbeh,

✓primerane veku a podľa svojich predstáv nakreslí postavičku človeka, zvieratka, obsahujúcu jej základné časti (hlava, končatiny, trup...) – bez nároku na proporcie (pomer veľkostí jednotlivých častí),

✓kreslí uzavreté tvary (trojuholník, kruh, štvorec...), skladá z nich celky (napr.

domček, zvieratko...) a vyfarbuje plochy.

**5. Medzizmyslové vnímanie (synestézia)**

✓rozpráva o rôznych vôňach, chutiach a povrchoch a vyjadruje niektoré zmyslové podnety výtvarnými prostriedkami (nakreslí, namaľuje...),

✓opisuje svoje pocity z dvoch výrazne odlišných krátkych hudobných ukážok a pokúsi sa ich vyjadriť výtvarne.

**6. Vnímanie a spoznávanie umeleckých diel**

✓pomenuje druhy vizuálnych umení: napr. obraz, sochu, fotografiu, video a pod.,

✓jednoducho (aj s použitím vlastnej fantázie) opíše konkrétne výtvarné dielo, vlastnou kresbou, maľbou alebo modelovaním naň reaguje.

**8. ZDRAVIE A POHYB**

**ZDRAVIE A POHYB**

Hlavným cieľom vzdelávacej oblasti *Zdravie a pohyb* je viesť dieťa k osvojeniu nových pohybových zručností, rozvoju pohybových schopností a vytvárať mu príležitosti na osvojovanie si poznatkov týkajúcich sa zdravia. Je to oblasť zameraná na pohyb ako prostriedok upevňovania zdravia a na podporu každodenného pohybového režimu detí pestrou a príťažlivou formou. Dieťa má byť prirodzene motivované k pohybovej aktivite a využívať ju v každodennom živote bez pocitu únavy alebo vyčerpania.

Oblasť je rozdelená do štyroch podoblastí:

1. Zdravie a zdravý životný štýl

2. Hygiena a sebaobslužné činnosti

3. Pohyb a telesná zdatnosť

4. Sezónne aktivity a kurzy

***Čo by malo dieťa zvládnuť***

**1. Zdravie a zdravý životný štýl**

✓jednoducho vysvetlí, prečo je pohyb dôležitý pre človeka,

✓vie rozlíšiť nesprávne držanie tela (hrbenie sa v sede, v stoji),

✓opíše ochorenie, s ktorým už malo skúsenosť, jeho priebeh a jednoducho vysvetlí,

ako sa prenáša ochorenie a ako prenosu predchádzať,

✓vymenuje zdravé a nezdravé potraviny, jednoducho opíše rozdiely medzi nimi.

**2. Hygiena a sebaobslužné činnosti**

✓ má osvojené základné hygienické návyky, ako umývanie rúk, čistenie zubov,

používanie toalety,

✓dokáže sa samostatne obliecť a obuť, zaviazať si šnúrky na topánkach, zapnúť

gombíky a zips na oblečení,

✓pije z hrnčeka, pohára a fľaše, používa pri jedle príbor, dokáže si samostatne

nakrájať jedlo na tanieri a pri stolovaní udržuje primeranú čistotu,

✓udržiava poriadok vo svojom okolí, po jedle či hraní si samostatne upratuje priestor.

**3. Pohyb a telesná zdatnosť**

✓pri cvičení dokáže napodobniť správne držanie tela v rôznych polohách a postojoch

podľa ukážky dospelého,

✓zvládne chôdzu a beh (rýchly a pomalý) v rôznom prostredí, cez primerané umelé

a prírodné prekážky,

✓zvládne skok znožmo do diaľky a do výšky, preskakuje znožmo prekážky a kombinuje

beh a skoky v rôznych cvičeniach a pohybových hrách bez straty rovnováhy,

✓udrží rovnováhu na jednej nohe, zvládne spraviť lastovičku a prejde chôdzou

po lavičke alebo kladinke smerom vpred a vzad,

✓lezie vpred a vzad po štyroch, dokáže bezpečne vyliezť a zliezť po rebrine alebo

po rebríku,

✓hádže loptu jednoručne a obojručne, zvládne obojručne chytiť hodenú alebo

odrazenú loptu, trafí loptou cieľ,

✓primerane veku manipuluje s rôznym náčiním (švihadlo, krúžky, šatky, stuhy),

✓dokáže urobiť prevaly bokom (váľanie sudov) v obidvoch smeroch, kotúľ vpred,

✓imituje tanečné kroky podľa ukážky na hudobný sprievod, improvizuje, pohybom

reaguje na zmenu tempa a rytmu,

✓dodržiava pravidlá v pohybových hrách, chápe význam pravidiel,

✓zvládne turistickú prechádzku v blízkom okolí.

**4. Sezónne aktivity a kurzy**

*(podľa dostupnosti podmienok, prostredia, či možnosti zabezpečenia kvalifikovaného*

*inštruktora)*

✓bezpečne zvládne jazdu na rôznych prostriedkoch (odrážadlá, trojkolky, bicykle),

✓zvládne základné lyžiarske (stoj na lyžiach, jazda „v pluhu“, zastavenie), plavecké

(dýchanie, splývanie, ponáranie, skoky, orientácia pod vodou) a korčuliarske

zručnosti (stoj na korčuliach, odrážanie jednou nohou, jazda, zastavenie).